ลั่นไกโหด เมียท้องแก่ ฆ่าผัว พ.ต.ท.
สาวท้องแก่ใกล้คลอดปืนโหดยิงดับผัวตำรวจยศ พ.ต.ท. ก่อนเกิดเหตุมีปากเสียงทะเลาะกันรุนแรงเกี่ยวกับเรื่องปัญหาในครอบครัวและเรื่องหนี้สิน คว้าปืน 9 มม.ของผัวที่วางไว้บนเตียงนอนหมายจะยิง ผัวเห็นท่าไม่ดีกระโดดหนีออกทางหน้าต่างห้องนอน แต่หนีไม่พ้นถูกเมียยิงไล่หลังกดจนหมดแม็ก 8 นัด ตายคาที่ ก่อนจะถือปืนรอมอบตัว อ้างถูกผัวยิงใส่ก่อน,สาวท้องแก่คว้าปืนรัวยิงสามีตำรวจยศ พ.ต.ท. ตายสยองรายนี้ เปิดเผยเมื่อเวลา 08.30 น. วันที่ 1 ก.ค. พ.ต.ท.สราวุธ สูงสง่า สว. (สอบสวน) สภ.ตะกั่วป่า จ.พังงา ได้นำตัว น.ส.อรวรรณ บัวมาศ อายุ 32 ปี ผู้ต้องหาในคดีฆ่า ออกจากห้องขังไปสอบปากคำเพิ่มเติม หลังก่อเหตุยิงสามีเป็นตำรวจเสียชีวิต โดย น.ส.อรวรรณ ซึ่งตั้งครรภ์ 9 เดือน อยู่ในสภาพสีหน้าอิดโรยจากการ อดหลับอดนอนมาทั้งคืน สำหรับคดีนี้สืบเนื่องมาจาก เมื่อเวลา 15.00 น. วันที่ 30 มิ.ย. พ.ต.ท.สราวุธ สูงสง่า สว. (สอบสวน) สภ.ตะกั่วป่า จ.พังงา รับแจ้งมีตำรวจถูกยิงเสียชีวิตที่บ้านเลขที่ 3/11 หมู่บ้านไพรซี่วิลล์ ถนนสายตะกั่วป่า-ท้ายเหมือง หมู่ 7 ต.บางนายสี อ.ตะกั่วป่า จึงรายงานผู้บังคับบัญชาทราบ จากนั้น รุดไปตรวจสอบที่เกิดเหตุ พร้อมด้วย พ.ต.อ.เสกสันต์ แก้วสว่าง ผกก. พ.ต.ท.จิระวัฒน์ สาระรัมย์ รอง ผกก.ป. และกำลังตำรวจจำนวนหนึ่ง,ที่เกิดเหตุเป็นบ้านเดี่ยวชั้นเดียว ปลูกอยู่บนเนื้อที่ประมาณ 50 ตารางวา มีรั้วรอบขอบชิด บริเวณพื้นหน้าบ้านริมหน้าต่างพบร่างผู้เสียชีวิต ทราบต่อมา ชื่อ พ.ต.ท.สมมิตร บัวมาศ อายุ 48 ปี ตำแหน่งสารวัตร สืบสวน สภ.ตลาดใหญ่ อ.ตะกั่วป่า จ.พังงา และเป็นเจ้าของบ้าน ลักษณะศพนอนคว่ำ สวมเสื้อยืดสีน้ำเงิน นุ่งกางเกงยีนส์ขายาว มีบาดแผลถูกยิงด้วย กระสุนปืน 9 มม. เข้าที่กลางหลัง 1 นัด ขาซ้าย 2 นัด มือซ้าย 1 นัด รวม 4 นัด โดยมีปลอกกระสุนปืนตกกระจายเกลื่อนพื้น 8 ปลอก จึงเก็บไว้เป็นหลักฐาน นอกจากนี้ ในที่เกิดเหตุยังพบ น.ส.อรวรรณ บัวมาศ ภรรยาของ พ.ต.ท.สมมิตร ซึ่งตั้งครรภ์ 9 เดือน ยืนถือปืน 9 มม. ภายในแมกกาซีนมีร่องรอยถูกยิง ไปแล้วจนกระสุนหมดแม็ก รอมอบตัวกับตำรวจในที่เกิดเหตุแจ้งให้ทราบว่าเป็นคนยิงสามีเสียชีวิต โดย น.ส.อรวรรณไม่ได้ร้องไห้ หรือมีสีหน้าเสียใจแต่อย่างใด ตำรวจควบคุมตัวไปสอบสวน,น.ส.อรวรรณ บัวมาศ ให้การด้วยสีหน้าเรียบเฉย ว่า อยู่กินกับ พ.ต.ท.สมมิตร อย่างสามีภรรยาถูกต้องตามกฎหมายมานานกว่า 2 ปี โดยซื้อบ้านที่เกิดเหตุ เป็นที่อยู่อาศัยและเพิ่งจะย้ายเข้ามาอยู่ในบ้านหลังนี้ ได้ไม่นาน ระหว่างอยู่กินมักจะมีปากเสียงทะเลาะกับ สามีบ่อยครั้ง เรื่องความไม่เข้าใจกันในครอบครัวและ เรื่องปัญหาหนี้สิน วันเกิดเหตุมีปากเสียงทะเลาะกับ สามีอีกครั้งอย่างรุนแรงเกี่ยวกับปัญหาเดิมๆ ระหว่างนั้น น.ส.อรวรรณอ้างว่า พ.ต.ท.สมมิตรใช้ปืน 9 มม.ยิงใส่ก่อน 1 นัด แต่กระสุนไม่ถูก เกิดการต่อสู้กันขึ้น พ.ต.ท.สมมิตรกระโดดหนีออกทางหน้าต่างห้องนอน ด้วยความโมโหคว้าปืน 9 มม. ของสามีที่วางไว้บนเตียงนอนยิงไล่หลังจนหมดแม็ก กระสุนถูกสามีเสียชีวิตดังกล่าว,เบื้องต้นตำรวจยังไม่ปักใจเชื่อในคำให้การ โดยเฉพาะประเด็นที่ น.ส.อรวรรณอ้างว่า ถูกสามีใช้ปืนยิงใส่แต่ไม่ถูก จนมีการต่อสู้กันขึ้น อาจเป็นไปได้ว่า ขณะที่ทั้งคู่มีปากเสียงทะเลาะกัน น.ส.อรวรรณเกิดบันดาลโทสะคว้าปืนของสามีที่วางไว้ออกมาหมายจะยิง พ.ต.ท.สมมิตรเห็นท่าไม่ดีกระโดดหนีออกทาง หน้าต่างและถูกภรรยายิงไล่หลังจนกระสุนหมดแม็กเสียชีวิต หลังสอบปากคำตำรวจได้นำตัว น.ส.อรวรรณไปชี้จุดเกิดเหตุทำแผนประกอบคำรับสารภาพจากนั้นนำตัวกลับไปควบคุมดำเนินคดี
สาวท้องแก่ใกล้คลอดปืนโหดยิงดับผัวตำรวจยศ พ.ต.ท. ก่อนเกิดเหตุมีปากเสียงทะเลาะกันรุนแรงเกี่ยวกับเรื่องปัญหาในครอบครัวและเรื่องหนี้สิน คว้าปืน 9 มม.ของผัวที่วางไว้บนเตียงนอนหมายจะยิง
เมียยิงผัว,เมียฆ่าผัว,ยิง พ.ต.ท.,สาวท้องแก่,ข่าวหน้า1